**Ministru kabineta noteikumu projekta “Grozījumi Ministru kabineta 2012.gada 3.jūlija noteikumos Nr.468 „Noteikumi par pasažieru pārvadāšanu ar vieglajiem taksometriem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Ministru kabineta 2016.gada 20.septembra protokola Nr.46 53.§ 5.punktā dots uzdevums Satiksmes ministrijai sagatavot un satiksmes ministram divu nedēļu laikā no likumprojekta “Grozījumi likumā Par valsts sociālo apdrošināšanu” pieņemšanas dienas iesniegt izskatīšanai Ministru kabinetā kā Ministru kabineta lietu grozījumus Ministru kabineta 2012.gada 3.jūlija noteikumos Nr.468 "Noteikumi par pasažieru pārvadāšanu ar vieglajiem taksometriem" (turpmāk – noteikumi Nr.468), nosakot, ka licences kartīte taksometram tiek izsniegta, ja par konkrēto taksometru ir veikts valsts sociālās apdrošināšanas obligāto iemaksu avansa maksājums 130 EUR apmērā par kalendāra mēnesi. |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai samazinātu ēnu ekonomiku taksometru nozarē attiecībā uz darbaspēka izmaksām, mazinātu konkurences kropļošanu, izmantojot darbaspēka nodokļu nemaksāšanas shēmas, Nacionālās trīspusējās sadarbības padomes Budžeta un nodokļu apakšpadomes 2016.gada 27.jūnija sēdē Finanšu ministrijai tika dots uzdevums - sagatavot un finanšu ministrei saskaņā ar likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku ieviest fiksēto darbaspēka nodokļa maksājumu. Ar Ministru kabineta 2016.gada 2.augusta protokola Nr.38 49.§ 12.punktu Finanšu ministrijai, Labklājības ministrijai un Satiksmes ministrijai uzdots izstrādāt un iesniegt izskatīšanai Ministru kabinetā grozījumus normatīvajos aktos saistībā ar fiksētā darbaspēka nodokļa (avansa maksājuma) taksometru nozarē ieviešanu no 2017.gada 1.janvāra. Pamatojoties uz šo uzdevumu tika izstrādāti un Saeimā 2016.gada 23.novembrī pieņemti grozījumi likumā „Par valsts sociālo apdrošināšanu”, paredzot ieviest obligāto valsts sociālās apdrošināšanas iemaksu - avansa maksājumu 130 *euro* par taksometru mēnesī. Avansa maksājums nebūs atkarīgs no fizisko personu skaita, kuras veiks pārvadājumus ar konkrēto taksometru. Obligāto iemaksu avanss tiks iekasēts par katru mēnesi pirms licences kartītes izsniegšanas, t.i., ja nebūs samaksāts avanss, netiks izsniegta licences kartīte un nevarēs veikt pārvadājumus. Atbilstoši noteikumu Nr.468 10.punktā noteiktajam pašvaldība, kas izsniegusi speciālo atļauju (licenci) un pieņēmusi lēmumu par licences kartītes izsniegšanu taksometram, datus par tās derīguma termiņu vai anulēšanu ievada VAS “Ceļu satiksmes drošības direkcija” uzturētajā transportlīdzekļu un to vadītāju valsts reģistrā. Lai nodrošinātu sociālās apdrošināšanas obligāto iemaksu avansa maksājuma 130 *euro* apmērā par kalendāro mēnesi taksometram, ar kuru tiek veikti pārvadājumi, nepieciešams papildināt noteikumu Nr.468 10.punktu, nosakot, ka pašvaldība, kas izsniegusi speciālo atļauju (licenci) un pieņēmusi lēmumu par licences kartītes izsniegšanu taksometram, izsniedz licences kartīti, ja par taksometru veikts valsts sociālo apdrošināšanas obligāto iemaksu avansa maksājums. |
| 1. 3.
 | Projekta izstrādē iesaistītās institūcijas | Satiksmes ministrija, Finanšu ministrija, Labklājības ministrija Latvijas Pašvaldību savienība.  |
| 1. 4.
 | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kuri veic pasažieru pārvadājumus ar taksometriem. |
| 22. | Tiesiskā regulējuma ietekme uz tautsaimniecību un administratīvo slogu. | Kopējās administratīvās izmaksas (naudas izteiksmē) gada laikā mērķgrupai nav paredzamas, taču valsts sociālās apdrošināšanas iemaksu avansa maksājums par vienu transportlīdzekli mēnesī sastādīs 130 *euro.* |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Satiksmes ministrija un pašvaldības. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta anotācijas VII. sadaļas 1.punktā minēto institūciju līdzšinējo funkciju ietvaros un institūciju cilvēkresursus neietekmēs. |
| 33. | Cita informācija | Nav. |

Anotācijas III, IV,V un VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretāra vietā –

Valsts sekretāra vietniece Dž.Innusa

07.12.2016.

582

D.Ziemele-Adricka, 67028036

dana.ziemele-adricka@sam.gov.lv